

 REPUBLIKA HRVATSKA

SISAČKO-MOSLAVAČKA ŽUPANIJA

 OPĆINA MARTINSKA VES

 OPĆINSKI NAČELNIK

KLASA: 402-08/25-01/22

URBROJ: 2176-15-02/1-25-2

U Martinskoj Vesi, 13. veljače 2025. godine

Na temelju Godišnjeg plana objave natječaja za raspodjelu raspoloživih

sredstava iz Proračuna Općine Martinska Ves za 2025. godinu namijenjenih financiranju programa i projekata od interesa za opće dobro koje provode udruge na području Općine Martinska Ves, KLASA: 402-08/25-01/22, URBROJ: 2176-15-02/1-25-1 od 07. veljače 2025. godine općinski načelnik Općine Martinska Ves raspisuje

**Javni natječaj za financiranje programa i projekata od interesa za opće koje provode udruge na području Općine Martinska Ves u 2025. godini**

**I.**

Općina Martinska Ves poziva udruge i druge prihvatljive prijavitelje (zaklade, ustanove, klubove,

organizacije civilnog društva čija temeljna svrha nije stjecanje dobiti) koje su programski

usmjerene na rad u područjima naznačenim u ovom Javnom natječaju da se prijave na

financijsku podršku programima i projektima koji doprinose razvoju prioritetnih područja iz

ovog Javnog natječaja

**II.**

Udruge sukladno ovom Natječaju mogu prijaviti programe i projekte za sljedeća prioritetna

područja:

1. UDRUGE GRAĐANA
2. POLJOPRIVREDA
3. KULTURA
4. SPORT

**III.**

Udruge mogu prijaviti programe i projekte koji pridonose razvoju ovisno o prioritetnom

području, kako slijedi:

**01. Prioritetno područje: UDRUGE GRAĐANA**

Programi i projekti udruga koji se odnose na:

1.1. djecu i mlade,

1.2. rad sa starijim osobama,

1.3. socijalnu skrb,

1.4. rad udruga proizašlih iz rata,

1.5. rad sindikalnih organizacija,

1.6. zaštitu potrošača,

1.7. zaštitu okoliša i prirode,

1.8. zaštitu i zbrinjavanje životinja,

1.9. promicanje zdravog načina života i zaštitu zdravlja,

1.10. tradicionalne manifestacije te očuvanje tradicije i običaja

1.11. afirmaciju i unaprjeđenje volonterizma,

1.12. rad udruga za osobe s invaliditetom

1.13. ostale udruge.

**02. POLJOPRIVREDA**

2.1. djelatnosti u poljoprivredi

**03. Prioritetno područje: KULTURA**

Programi i projekti udruga koji se odnose na:

3.1. kulturno-umjetnički amaterizam (glazbeni i folklorni),

3.2. poticanje umjetničkog stvaralaštva,

3.3. izložbena djelatnost povezana s likovnom i drugom umjetnošću

3.4. očuvanje i promicanje lokalne povijesne i kulturne baštine, njegovanje lokalnih narječja,

3.5. zaštita i očuvanje arheološke baštine, nepokretnih i pokretnih kulturnih dobara,

 nematerijalnih kulturnih dobara,

3.6. međunarodna kulturna suradnja, organiziranje i sudjelovanje na značajnim međunarodnim

 natjecanjima

3.7. kultura mladih, programi i projekti mladih i za mlade, edukacija u području kulture,

3.8. ostvarivanje ostalih programa i projekata u kulturi na području Općine Martinska Ves

**04. Prioritetno područje: SPORT**

4.1. treninzi i natjecanja sportaša,

* 1. poticanje i provođenje sportskih aktivnosti djece, mladeži, studenata i rekreativaca
	2. organiziranje tradicionalnih i prigodnih sportskih priredbi,
	3. stručni rad u sportu, obrazovna i informacijska djelatnost u sportu
	4. nagrađivanje sportaša
	5. organiziranje i sudjelovanje na značajnim međunarodnim natjecanjima
	6. sportsko-rekreacijske aktivnosti građana, kinezioterapijske aktivnosti, kao i druge sportske aktivnosti koje su u funkciji unapređenja i čuvanja zdravlja i podizanja psihofizičke sposobnosti građana
	7. tjelesna kultura i sportske aktivnosti invalida i drugih osoba oštećena zdravlja

**IV.**

Ukupno planirana vrijednost Javnog natječaja je **35.591,00 eura.**

Planirana vrijednost Javnog natječaja po područjima te najniži i najviši iznos sredstava po

područjima određuju se kako slijedi:

|  |  |  |  |  |
| --- | --- | --- | --- | --- |
| **OZNAKA PRIOPRITETNOG PODRUČJA** | **PROJEKTI/PROGRAMI** | **IZNOS FINANCIJSKIH SREDSTAVA U EUR** | **NAJNIŽI IZNOS SREDSTAVA KOJI SE MOŽE PRIJAVITI I UGOVORITI PO POJEDINOJ PRIJAVI** | **NAJVIŠI IZNOS SREDSTAVA KOJI SE MOŽE PRIJAVITI I UGOVORITI PO POJEDNINOJ PRIJAVI** |
| **01.** |  |  **UDRUGE GRAĐANA** |  **(7.300,00)** |  |
| 1.1. | Programi/projekti sukladno prioritetima | 7.300,00 | 200,00  | 2.700,00  |
| **02**. |  | **POLJOPRIVREDA** | **(9.291,00)** |  |
| 2.1. | Programi/projekti sukladno prioritetima | 9.291,00 | 200,00  | 4.000,00  |
| **03**. |  | **KULTURA** | **(9.000,00)** |  |
| 3.1. | Programi/projekti sukladno prioritetima | 9.000,00 | 200,00  | 2.700,00  |
|  **04. SPORT (10.000,00)** |
| 4.1. | Programi/projekti sukladno prioritetima | 10.000,00 | 200,00  | 4.000,00  |

**V**.

Rok za podnošenje prijava je **30 dana** od dana objave Javnog natječaja za financiranje

programa i projekata od interesa za opće dobro koje provode udruge na području Općine

Martinska Ves, odnosno **do 15. ožujka 2025. godine**.

**VI.**

Prijave se dostavljaju isključivo na propisanim obrascima, koji su zajedno s Uputama za

prijavitelje, dostupni na mrežnim stranicama Općine, [www.martinskaves.hr](http://www.martinskaves.hr).,pod rubrikom općinska uprava –javni natječaji i pozivi.

**VII.**

Obrasci koji su sastavni dio dokumentacije popunjavaju se **na računalu.**

U potpunosti ispunjena, potpisana i ovjerena Prijava u papirnatom obliku sa svim prilozima

podnosi se u zatvorenoj omotnici osobno ili kurirom (predaja na urudžbeni Općine Martinska Ves) ili

preporučenom pošiljkom na adresu:

Općina Martinska Ves, Desna Martinska Ves 67, 44201 Martinska Ves

Na omotnici prijave mora biti naznačeno: **„Javni natječaj za udruge 2025. - ne otvaraj**

**VIII.**

Odluku o dodjeli financijskih sredstava donosi Općinski načelnik, uzimajući u obzir sve

utvrđene činjenice na temelju provedenog postupka ocjenjivanja prijavljenih programa i projekata i mogućnosti proračuna.

**IX.**

Prijavitelji koji su nezadovoljni odlukom o dodjeli financijskih sredstava imaju pravo podnijeti

prigovor na Odluku. Prigovor ne odgađa izvršenje odluke i daljnju provedbu postupka po

Javnom natječaju.

**X.**

Prijave koje nisu dostavljene u roku određenom ovim Javnim natječajem i koje nisu sačinjene

sukladno ovom Javnom natječaju i Uputama za prijavitelje neće se razmatrati.

**XI.**

Sva pitanja vezana uz ovaj Javni natječaj mogu se postaviti telefonskim putem na broj telefona 044/711-350,351 ili 099/7329295 te elektroničkim putem, slanjem upita na adresu elektronske pošte: - procelnica@martinskaves.hr, najkasnije 15 dana prije isteka roka za podnošenje prijave.

U svrhu osiguranja ravnopravnosti svih potencijalnih prijavitelja, Općina Martinska Ves ne može davati prethodna mišljenja o prihvatljivosti prijavitelja, partnera, aktivnosti ili troškova

navedenih u prijavi.

**XII.**

Postupak zaprimanja, otvaranja i pregleda dostavljenih prijava, procjena prijava, ugovaranje,

donošenje odluke o dodjeli financijskih sredstava, podnošenje prigovora, postupanje s

dokumentacijom kao i indikativni kalendar provedbe Natječaja opisani su u Uputama za

prijavitelje na Javni natječaj za financiranje programa i projekata od interesa za opće dobro

koje provode udruge na području Općine Martinska Ves.

OPĆINSKI NAČELNIK

Stjepan Ivoš, dipl. ing.